### | | | | --- | --- | | | | | --- | | **Byråd** 27. august 2019 Sagsnr. 710-2018-49953 Dok.nr. 710-2019-169066 Maya Christoffersen | | 131.                Tids- og procesplan for helhedsplan for [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til tids- og procesplan
for helhedsplan for [adresse].

Byrådet har i Budget 2018-21 afsat midler til gennemførelsen
af særlige planlægningstiltag i centerbyerne med henblik på planmæssig
håndtering af de udfordringer og muligheder, der i flere af byerne er opstået
de senere år. Som led heri foreslås der igangsat en samlet planlægning for
[adresse], der indeholder en vurdering af byens udviklingsmuligheder.

Helhedsplanen udarbejdes i samarbejde med beboere og øvrige
interessenter i området. Forslaget til helhedsplan vil blive udsendt i
offentlig høring før endelig vedtagelse.

**VURDERING**

[adresse] har i samarbejde med [adresse], [adresse] og
[adresse] i 2017 etableret Landsbyklyngen Farvskov4ren. Favrskov4rens overordnede
ønske er at understøtte samarbejdet mellem forskellige aktører ved at være
bindeled mellem foreninger og institutioner i området.

Favrskov4ren har taget initiativ til at starte en proces,
hvor indbyggerne i fællesskab har idégeneret og prioriteret indsatser, der kan understøtte områdets udvikling
i positiv retning. I forlængelse af denne proces har Favrskov4ren etableret
forskellige arbejdsgrupper.

[adresse] har haft en indledende dialog med
Favrskov4rens bestyrelse og i forlængelse heraf udpeget følgende fem
fokusområder, som foreslås drøftet på en fremtidigt workshop for borgerne i
[adresse]:

·
Byudvikling nord for [adresse]
Genåbning af stationen og fortætning af stationsbyen

·
Rekreative forbindelser

·
[adresse]

·
Forskønnelse af [adresse].

**ØKONOMI**

Udgifter forbundet med
udarbejdelse af planen er finansieret af det rådighedsbeløb på 150.000 kr., der
i Budget 2018-21 er afsat til særlige planlægningstiltag i centerbyerne.

**INDDRAGELSE**

Teknik og Kultur har afholdt møde med Favrskov4ren om tids- og
procesplanen, der bygger videre på den allerede igangsatte proces. Der vil
igennem en workshop ske inddragelse af inviterede lokale repræsentanter fra
området.

Disse repræsentanter kan eksempelvis være foreninger,
institutioner, menighedsrådet, igangværende arbejdsgrupper og lodsejere.

Inddragelse af beboere og øvrige interessenter i lokalområdet vil
ske på en fokuseret måde med afholdelse af en workshop for udvalgte
interessenter. Der forventes endvidere afholdt et åbent borgermøde i
forbindelse med den offentlige fremlæggelse af det godkendte forslag til en
helhedsplan.

**INDSTILLING**

Direktøren for Teknik og Kultur indstiller til Byrådet:

1.    At tids- og procesplan for helhedsplan for [adresse] godkendes.

**BESLUTNING**

***Planudvalget, 6. august 2019:***

Fraværende:Ingen

Indstilles godkendt.

***Økonomiudvalget, 20. august 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Helhedsplan for [adresse] - Projektbeskrivelse, tids- og procesplan | 710-2019-71018 |